10. ΑΝΑΓΚ. ΝΟΜΟΣ υπ’ αριθ. 484 της 30/31 Ιουλ. 1968 (ΦΕΚ Α΄ 169) Περί μεταβιβάσεως αρμοδιοτήτων τινων του Υπουργείου Βιομηχανίας εις το Υπουργείον Προεδρίας της Κυβερνήσεως. Άρθρον μόνον.-1.Εκ των, κατά το Ν.Δ. 4208/1961 «περί μέτρων δια την ανάπτυξιν της κινηματογραφίας εν Ελλάδι κλπ.», αρμοδιοτήτων του Υπουργείου Βιομηχανίας μεταβιβάζονται εις το Υπουργείον Προεδρίας Κυβερνήσεως και ασκούνται υπ’ αυτού αι των διατάξεων των άρθρ. 2, 5, 7, 13, 15-18, 19, 20 παρ. 1, 23, 27, 29, 30, 37 και 43. 2.Όπου εν ταις διατάξεσι της προηγουμένης παραγράφου αναφέρεται ο Υπουργός Βιομηχανίας και η Γνωμοδοτική Επιτροπή Κινηματογραφίας, νοούνται εφεξής αντιστοίχως ο Υπουργός Προεδρίας Κυβερνήσεως και η δι’ αποφάσεως αυτού οριζομένη Επιτροπή. Η ισχύς του παρόντος Α. Νόμου άρχεται από της δημοσιεύσεώς του εις την Εφημερίδα της Κυβερνήσεως. 